Document ID: /roh_data/filtered/fineweb-2-filterrobots_roh.jsonl.gz/15540

Martin Pfeiffer è oriund da Dortmund. Il 1994 è l'inschigner da maschinas vegnì en Svizra. Uss abita el ad Uznach en il chantun Son Gagl ed è manader tecnic en in'interpresa che sviluppescha, producescha ed exportescha maschinas per l'industria chemica e farmaceutica.
Martin Pfeiffer ha emprendì rumantsch tras sia dunna e cun ses uffants ch'èn uss creschids, ed el sa era tschantschar da dar troccas. Ses temp liber passenta el gugent sin il lai da Turitg en sia bartga a vela, e durant la stad fa Martin Pfeiffer part a regattas. D'enviern è el savens cun ils skis sin pista en Surselva.
L'inschigner da la Germania sa metta cunzunt las fins d'emna cun plaschair en cuschina per pupragnar sia famiglia cun menus gustus.